Ama

Ang ama (Ingles: father) ay ang lalaking magulang ng anumang uri ng anak o supling.  Karamihan sa mga hayop, kabilang ang mga tao, ang ipinanganak mula sa isang ina at sa isang ama dahil sa kanilang pag-ibig at pagtatalik.  Ang ina ang nagdadalangtao at nagluluwal ng sanggol.  Tinatawag na ama sa batas o biyenang lalaki ang ama ng asawa ng isang tao.

Sa ilang mga kultura, nangangahulugang "pinuno" ang ama.  Paminsan-minsang tinataguriang mga Ama ang mga tagapagtatag ng isang bansa, gayundin ang mga manlilikha ng isang larangan o kaya mga imbentor.  

Sa ilang mga relihiyon, katulad ng Hudaismo o Kristiyanismo, tinatawag ang Diyos bilang Ama.  Sa paniniwalang Kristiyano, may tatlong mga persona o katauhan ang Diyos: ang Ama, ang Anak, at ang Espiritu Santo.  Ginagamit din ang padre (mula sa wikang Kastila na may ibig sabihing "ama") bilang pamagat o katawagan para sa mga paring Katoliko.

Katumbas ng ama ang tatay, tatang, itay, itang, at papa.

Tinatawag na ama sa turing ang isang ama-amahan o hindi tunay na ama, kinikilalang ama bagaman pangalawa o naging tinuturing na "ama" dahil sa muling pag-aasawa ng tunay na ina.  Isa sa halimbawa ng ama sa turing si San Jose, ang ama-amahan ng anak ni Mariang si Hesus., paliwanag na kasama ng ukol sa mga kapatid at Anak ni Maria}}, talababa bilang 3, pahina 1489.

 Tingnan din 
 Ginong
 Lolo
 Tiyo
 Ninong o Inaama

 Mga sanggunian 

Kategorya:Pamilya
Kategorya:Lalaki